Θέμα: Modern Greek Language (Secondary School)
Ερώτηση: Ομήρου ΟΔΥΣΣΕΙΑ από το ΚΘΒΕ. Τριάντα οκτώ ηθοποιοί του Κρατικού Θεάτρου Βορείου Ελλάδος (ΚΘΒΕ), εν μέσω καραντίνας, ένωσαν τις δυνάμεις τους και με σκηνοθέτιδα την Έφη Δρόσου ηχογράφησαν την Οδύσσεια, όπως την απέδωσε αξεπέραστα με την αριστουργηματική του μετάφραση ο Δημήτρης Μαρωνίτης. Και οι 24 ραψωδίες της Οδύσσειας αποτυπώθηκαν σε ένα έργο 23 ωρών (η κάθε Ραψωδία έχει διάρκεια περίπου 45'). Η παραγωγή του έργου, μια πολύμηνη διαδικασία, θα είναι διαθέσιμη στην ιστοσελίδα του Οργανισμού (ιστοσελίδα: www.ntng.gr) από την Παραμονή της Πρωτοχρονιάς. Ο Καλλιτεχνικός Διευθυντής του ΚΘΒΕ, Νίκος Κολοβός, σημειώνει: "Στην Οδύσσεια, ο ηρωισμός δεν αποτυπώνεται με ηρωικές μάχες, αλλά με το ταξίδι και τον αγώνα επιβίωσης του Οδυσσέα μέχρι να επιστρέψει στην πατρίδα του, την Ιθάκη. Σήμερα, λόγω των συνθηκών, πιο επίκαιρος από ποτέ ο Όμηρος, μέσα από τα βάσανα και τις περιπέτειες του Οδυσσέα μιλά και για τον σύγχρονο αγώνα επιβίωσης του ανθρώπου ενάντια στο τέρας της πανδημίας." Η προσπάθεια των ηθοποιών λόγω των υγειονομικών κανονισμών διήρκεσε πολλούς μήνες. Σύμφωνα με τους πρωταγωνιστές: "Πρόβες ήταν αδύνατον να πραγματοποιηθούν. Ωστόσο, είχαμε ενθουσιαστεί γι' αυτή την ομαδική δράση που έφερε στο φως κάτι που ποτέ πιο πριν δεν είχε ξαναγίνει. Παίρναμε τα κείμενα και τα μελετούσαμε από απόσταση. Ύστερα, μόνοι μας αποδίδαμε μπροστά στα μικρόφωνα όλους τους χαρακτήρες. Με την τεχνική του μοντάζ, που διήρκεσε ώρες ατελείωτες, κατορθώσαμε να υλοποιηθεί η ηχογράφηση ολόκληρου του έργου, που ο ακροατής θα μπορεί να απολαύσει από τα μέσα κοινωνικής δικτύωσης του ΚΘΒΕ με το πάτημα ενός κουμπιού".. Διασκευή από το Δελτίο Τύπου του ΚΘΒΕ για τις ανάγκες των εξετάσεων, www.ntng.gr, 29-12-2020. Χαρακτήρισε την παρακάτω πρόταση ως σωστή ή λανθασμένη, χρησιμοποιώντας αποκλειστικά πληροφορίες από το κείμενο: Οι ραψωδίες της Οδύσσειας είναι 23.
Επιλογές:
Σωστό
Λάθος
Σωστή απάντηση (αριθμός επιλογής, από 0): 1